Aalborg Stiftstidende, 1844-02-24
Til et Maskebal den 13de de, i Flensborg vare Billetterne 2 Dage iforveien allerede alle optagne, og man betalte 10 a 15 Mark Courant for Stykket i Afstaaelse. Aalborg, den 23de Februar. Om de paa Løgstørs Grunde foretagne Skrabningsforsøg indeholder Handelstidende" Følgende: "Ved allerhøieste Resolution af 12te Juni f. A. blev det paa Generaltoldkammerets Jndberetning angaaende de Midler til Oprensning af Løbet over de Løgstør ske Grunde, som af en dertil nedsat Commission vare bragte i Forslag, bifaldet, at der til de dertil sigtende Foranstaltningers Jværksættelse maatte anvendes et Beløb af indtil 3000 Rbd. af den kongelige Kasse; og efterat Udførelsen af de paatænkte Arbeider af Collegiet var overdraget Capitain og Toldinspecteur i Frederikshavn Barfred, blev der uden Ophold skredet til Forfærdigelse af de Redskaber, som ansaaes fornødne dertil. Der blev saaledes forfærdiget en Harve, i Aen bred i Qvadrat, og besat med 182 Stykker Jerntænder, samt en Skraber med Slæbeskoe af Egetræ, med Beslag og tilhørende Kjettinger. Til Afbenyttelse leiede man Dampskibet "Liimfjorden, forsaavidt det kunde undværes fra dets ordinaire Passageertoure. Der blev derefter nedrammet Flugtpæle tværs over Barren, i den Retning, hvor Skrabningen skulde finde Sted til Seildybets Udrensning. Forsøgene hermed begyndte den 9de August f. A. – Uagtet der imidlertid strax viste sig væsentlige Forhindringer ved Udførelsen, idet Harven befandtes for svær i Forhold til Dampskibet, og dette bestandigt ved sine Passageerfarter blev afbrudt i Arbeidet, som desuden vanskeliggjordes ved Lavvande, lykkedes det dog i Løbet af et Par Dage, hvor Veiret særdeles begunstigede Foretagendet, at skrabe en Rende af over 3 Tommers Dybde, som dog ved den stærke Blæst i September Maaned paany blev ganske tilfandet. Lavvande og ugunstigt Veir forhindrede Arbeidets Fortsættelse, endskjøndt Dampskibet fra Midten af September havdes til udelukkende Disposition; og man ophørte derfor ved Udgangen af September Maaned dermed, efter Capitain Barfreds af Commissionens Medlemmer tiltraadte Forslag. Da kunde Løbet antages at være fordybet 2–3 Tommer. – J den til Collegiet af Capit. Barfred indgivne Beretning om Arbeidets Gang i det Hele er det navnlig bemærket, at Dampskibet formedelst Afbrydelser ved Passageerfarten, ikkun i 27 Dage har været til Disposition for Foretagendet; og i disse kunde Arbeidet, deels paa Grund af de ved Vandstand, Vind og Veir fremkaldte Hindringer, deels formedelst tvende Gange indtrufne Beskadigelser ved Maskineriet, ikkun gaae sin Gang paa 3 hele Dage, forresten paa 3/4 og halve Dage, ja undertiden endog kun nogle Timer af Gangen, saa at disse korte Tidsrum tilsammentagne ikkun have udgjort 7 3/4 Dage Den væsentligste Hindring imod Arbeidets Fremme var dog den, at Dampbaaden stikker dybere end det grundeste Sted paa Barren ved dagligt Vande, og at Maskineriet ikke har Kraft nok, især ved stærk Søgang, til at drage Oprensningsredskaberne med sig, naar disse tage fat i Bunden, i hvilken sidste Henseende dog nogle ved Redskaberne foretagne Forandringer viste sig at være nyttige, skjøndt ikke i tilstrækkelig Grad. De tilveiebragte Fordybninger i Grunden af 2–3, høist 4 Tommer, udsævnedes efterhaanden ved stærk Strøm. - Capitain Barfred antager iøvrigt, at flere gunstige Betingelser maae være tilstede for at opnaae det attraaede Resultat af et oprenset Løb af indtil 6 Fods Dybde, saaledes maatte Skrabningen skee ved østlige Vinde, som frembringe Lavvande, og ved en lignende Strømning, der iøvrigt bliver stærkest, naar Vandet falder saameget, at dets Masse indknibes imellem Grundene i det smale Seildyb, der da snarest udrenses; ved vestlige Vinde kan Arbeidet derimod ansees som spildt. Der vilde ogsaa, efter hans Formening, udfordres en Dampbaad af kun 3 Fods Dybgaaende, forsynet med et stærkt Maskineri. Jdet han slutteligt henholder sig til de vidtløftige Undersøgelser, der i tidligere Tider ere blevne anstillede om Oprensningen af de Løgstørske Grunde, og som, efter hans Skjøn, noksom have godtgjort de saa godt som uoverstigelige (?) Vanskeligheder derved, troer han sig ikke istand til i denne Henseende at kunne fremsætte noget andet Forslag, der kunde føre til Maalet Den ovennævnte allern, nedsatte Commission har, ved at erkjende den Flid, Udholdenhed og Sagkundskab, med hvilken der er gaaet frem ved Udførelsen af Arbeidet, hvis Resultat, formedelst forskjellige ugunstige, ei let forudseelige, Omstændigheder ikke har svaret til Forventningen, i sine Yttringer over Capit. Barfreds Beretning fremhævet, at Løgstørs Grunde siden Aggercanalens Gjennembrud ikke meer ere til saa væsentlig Hinder for Skibsfarten paa Liimfjorden som forhen, idet Skibsfarten paa den vestlige Deel af Fjorden gaaer igjennem Aggercanal, og paa den østlige Deel af Fjorden i modsat Retning. Der bliver saaledes, foruden Personbefordringen, ikkun (?) den indenfjordske Skibsfart imellem Aalborg og Kjøbstæderne vesten for Løgstørs Grunde at tage i Betragtning; men den er efter Commissionens Formening vistnok ikke saa betydende, at den kan gjøre Fordring paa store Offere og Person- og Stykgodsbefordringen vil ei heller hindres af bemeldte Grunde, naar Dampbaadene anskaffes med behørigt Hensyn til de locale Forhold, navnligt mindre dybtstikkende end Tilfældet hidtil har været ved Liimfjorden. Commissionen, som antaget, at Anskaffelsen af en anden passende Dampbaad til nye Forsøg vilde udkræve en langt større Sum end der formeentligt bør anvendes derpaa, er iøvrigt enigt med Capit. Barfred deri, at alle Forsøg paa at tilveiebringe et dybere Seilløb ved Rivning eller Skrab ning med Dampbaaden "Liimfjorden" maae ansees som forgjæves, og troer sig, ligesom han, ikke istand til at bringe noget andet Middel dertil i Forslag, hvorved Omkostningerne staae i et passende Forhold til de Fordele, man derved vilde opnaae. Efterat Collegiet om denne Sag har afgivet allerunderd. Jndberetning, har det under 7de de, behaget Hs. Maj. at resolvere, at de begyndte Forsøg paa at skrabe en Canal igjennem Logstørs Grunde ikke skulle fortsættes.